ร้านเป็นตึกแถวแต่ดูกว้างขวางและจัดสันพื้นที่ได้ลงตัว มีทั้งมุมจิบกาแฟและโต๊ะทานอาหารแบ่งเป็นสัดส่วน ตกแต่งสไตล์อินทรีสเทรียล กำแพงอิฐ มีครัวปิดอยู่กลางร้าน บรรยากาศดูซอฟท์ นั่งสบายดี แต่กลิ่นทำอาหารในห้องครัวเล็ดลอดมาเยอะอยู่ ไม่แน่ใจว่าวันที่ไปเครื่องดูดมีปัญหารึป่าว

วันนี้ขอรีวิวเฉพาะเมนูอาหาร ยังไม่ได้ลองเครื่องดื่มพวกกาแฟ น้ำผลไม้พวก cold pressed juice และพวกครัวซองต์ที่เป็น signature ของทางร้าน

ซีซ่าสลัด (160): รสชาติอร่อยใช้ได้ ผักสดเบค่อนชีสโอเค แต่ให้ปริมาณน้อยไปหน่อย

ไก่ Piri Piri (250): เมนู Signature ของทางร้าน ไก่ย่างหนังกรอบสไตล์โปรตุเกส ราดซอสโฮมเมดครีมมี่นิดๆและออกสไปซี่หน่อยๆ มาพร้อมกับสลัดผักราดบัลซามิกและผักย่าง ไก่นุ่มรสชาติดี โดยรวมก็อร่อยดี แต่หนังไหม้เกรียมไป เลยเลือกทานแต่ส่วนเนื้อ

สปาเก็ตตี้ไก่ซอสเพสโต้ (220): จริงๆในเมนูเป็นกุ้ง แต่กุ้งหมด เลยเปลี่ยนเป็นไก่แทน ไก่ชิ้นใหญ่นุ่มอร่อยดี ส่วนตัวพาสต้าและซอสพอใช้ได้


ร้านอยู่ในเวิ้งใกล้กับเอกมัยซอย 2 ตรงข้าม Parklane มีลานจอดรถแถวหน้าร้าน